ISIGIDIMI SAMAXOSA, JUNE 1, 1885.

43

Kristu. Pezu konke mabayisabe ibulanti engumtombo wayo yonk’ inkohlakalo, nobubi obuya kuvela ngenxa yayo.’ Ube njalo ke lomyalezo welo tongo.” Elo tongo libangele intlanganiso ezininzi zokuyicinga nokuyip'icota lento. Inxenye ikumbula ukuba lento mayibe ivuselelwe ngababangama Kristu, kuba ngabo ekubonakala sebe yipatele pezulu lendawo yeli tongo lale nkwenkwana. Atsho ke amapepa ngalo itongo lenkwenkwe yase Batenjini.

\*\*\*

Ihlab’ik’angele namhl’ *Imvo* ukuti,—“ Utuli lusemboxo Iwento zakowetu zase *Sigidimini Sama-Xosa,* ukulalisa omva kwesiqu sam, nasemva kweli pepa le *Mvo.* Ngazwinye, *Imvo* kwi *Sigidimi* zifana neqiya ebomvu pambi kwenkunzi yenkomo. Manditi kodwa kubapati be *Sigidimi,* ndinonto enintshi yomsebenzi andinaxesha lokuba ndibo ndisenza imfazwe nabo. Enye into ubomi bufutshane, akufuneki ukuba ndibupelelisele kwimpambano nokupefumla izisongelo ngakubamelwana.”

\*\*\*

Kwamhla sesusa *Isigidimi* ukugquba kolu tuli Iwavuswa *Zimvo Zabantsundu,* sazekelisa ngomfana ongu “ Nyaniso ” osukela itshinitshini apa u “ Xoki ” eliti xa linokufumana ituba lokumenzakalisa u Nyaniso lowo, lingabi nantloni ukwenza nento enjani ububi bayo, nayipina inkohliso. Likauleza linjalo nje, likwazi ukunyebeleza. Ati ngqo emkondweni ke yena u Nyaniso; lube mboxo ngolu hlobo ke utuli, kanti iyakude ivele inyaniso ab’efuna ukugq’umela yona u Xoki lowo.

\*\*\*

Intsobi yemik'wa ka Gxuluwe.—Angati umntu eke wamana elesa lenteto ipakati kwe *Mvo Zabantsundu* ne *Sigidimi* ngo- kuyicoselelelo, abone ukuba mazibe Imvo ukuba azinakwalamana kwa Gxuluwe zikolene kunene nalomikwa isakubaliswa ngelo nene ngamandulo. Ngokukodwa lendawo kutiwa ub’ eyitanda kakulu ukuyiteta, le iti,—*“ Indoda yinto eyenza amazwembe-zwembe nokuba sekunjani.”*

\*\*\*

Okunye uti wakukangela ukuquba kwe *Mvo* xa iti iyapendula, isuke ikumbuze lambalana ye *Mbadla* ne *Mpungutye,* xa zazixelelana ngohlobo ezipumelela ngalo ezinjeni xa sukuba zizingelwa. Iti i Mpungutye —“ Kaundityele wetu upumelela ngandlela nina wena ezinjeni? ” Iti i Mbodla ukupendula— “ Mna inye eyam indlela yokusinda, kukukwela emtini kupela, kuba ndisazi ukuba izinja azikwazi kukwela. He, kautsho okwako? ” Ute umf’ omkulu wakulo Dyakalashe ukupendula —“ Mna ndisuke ndizidinise ngokutunga amabenya.” Iti ke imbali,—Kwati kusenjalo, zafika zona izinja. yaposeka pezulu emtini i Mbodla, yati i Mpungutye yarola amafongqo ala mabenya, kuba ib’ite yona inamaqinga alishumi epumelela ngawo: Isuke yabanjwa zizinja pakati kwalo mabenya. Kolu tuli yilonto kanye. *Isigidimi* site ngcu emtini wenyaniso, *Imvo* iyapala, iti ipi ib’ ipi, itunga amabenya. Namhla itiwe ku lihlaba,—ivakala iyolela ngeliti—“ Ixesha lifutshane.”

\*•\*

*Imvo Zabantsundu* zihambisa umsebenzi omkulu, oncomekayo, nomhle xa upetwe ngemfanelo; kufuneka umntu owufunjatisiweyo atantamisele ngengqondo ukuwupata. *Isigidimi* sizinqwenelela ngapandle kwekwele intsikelelo, nobom obude omabudliwe *Zimvo;* kodwa mazilumke zingati ekunxameleni udumo olumsinya, zishiye indlela yazo elungileyo, zize kugxeka nokunyelisa, ngapandle kwesizatu, eminye imisebenzi ekwa mihle, ezite *Imvo ezo* ukuze zivele nje zabe zizalwa yiyo. Kuba ukuze *Isigidimi* sikalime nje kuwele ngezibuko le *Mvo Zabantsundu* inteto ezigxeka i Lovedale ; izinyeliso ezimanyumnyezi ezisingiswe e *Sigidimini;* nenteto zokuzindla okucapukisayo— ab’esiti ama Xosa kudala ku *“ kuncunga ”—*zabe zipatele zona ukudubula abafundisi abamhlope kunye nomsebenzi wabo. Siyavuya u Mhleli wazo ebonile nje namhla ukuba “ ubom bufutshane, wabe umsebenzi omawenziwe umninzi, ekungafu- nekiyo ukuba, bungako njalo, abupelelisele ekupambaniseni abamelwane bake.”

\*\*\*

He tyapile ukubone oko, mzalwana, kade sikwalatisa *Isigidimi*. Ukususela apa ke hamba ka-’ntle ; uti hoto ngalo ndlela yenqwelo, ite tye, ungapambuki ngezenyawo ; kuba zidla ngokuba nemigongxo enengozi, okanye kuti kanti kugcayiselwe ngameva namaceba ebotile ngamakwenkwana apa asileyo naswele ingqondo. *Bota* ke okwanamhla *Mvo Zabantsundu!*

Indaba ezivela e Dayimani azikutazi. Besimane sisiva ngolu're ukuba ihambiso yalapo ilusizi, ukuzilahla kwabantu ukusukela obutyebi butshabalalayo, babe bepulukana nemipefumlo yabo. Azi ingaba yinyaniso na ukuba nabanye ebesitembe inqubo entle ngabo,—bambi kubo bebepatiswe imisebenzi epakamileyo,—balidano ngezi mini; mhlayimbi abaseko nalapo e Dayimani,—bate nyebelele ukumka kwabo kwelozwe ngokusaba isiqamo semisebenzi yabo egwenxa?

\*\*\*

Sibone kugaleleka ngolwesi Bini, ngo 26 ku May, u Rev. S. J*.* Helm, umfundisi wase Rini, e Lovedale. Ngomnye wabaya babepatiswe umcimbi wokulungiselela umanyano Iwemvaba ze “ Babe ” eziyi *Congregational Union, United*

*Presbyterian* ne *Free Church,* ibe leyo inyule eyayo i *Professor* yokuza kuncedisa ekuqeqesheni udodana olufundela ubufundisi e Lovedale. Uti kunyulwe u Bev. Thomas Durant Philip, B.A., wase Bafu ukuba abe yi *Professor ye Congregational Union.* Yena u Mr. Helm lowo ngati utunywe ukuba aze kukangela indawo angati ayakelwe kuyo indlu u Mr. Philip. Pambili Lovedale, yanga i Nkosi inganalo kwanalo eli ilinga lako lokunabisa umsebenzi Wayo, ize ilisikelele.

\*\*\*

Sihlelwe lilishwa. Enye yencwadi zababalelani—ka Mr. J. Maneli, ose England, aqukumbela ngayo ingxoxo yake yesi Xosa, ite shwaka sosiyifumene kodwa. Asazi ukuba iginyelwe mate yinina. Kade siyifuna side sancama. Sinosizi ngenxa yale ngozi; kodwa makavuye u “ Nombombo wase Maxambeni,” no " Ganda ” kuba ib'isabaxubusha bona, ngezanteto zabo ze *Sigidimi* sika March, 1885.

INGXOXO ENKULU NGE MFUNDO.

Umzekeliso.

No. V.

Usukil’ ap’ u Malibenje Sel’ amehlw’ ezizadyenge, Intliziyo isigquru

Engenguy’ u Mdededuku.

“ Wa mlisela no mtinjana!

Nibonanje ndinjenjenje

Kute qata okunene

Eza mini ze Mfecane,

Kwakufik’ u Matiwane

Oyinkosi yama Ngwane,

Amamkel’ ama Ngqungqushe

Akwa Hlamba ngobubende,

Kwade kwati *ntshimpantsholo.*

Uhlatyiwe e Bungune,

Kwelo bandla lika Tshawe:

’De kwahlatywa nakwi gwangqa,

Yabumban’ Embolompeni

Yafaciswa i Mfecane

Ngokuncedwa leli gwangqa

Niti namhla liyaketa.

Ndikumbula ezamini

Zelaxesha lamajozi,

’Zapompolo, no Zanusi,

Nembambano zobukosi.

Ndikumbula lampambano

Yamaqasho neyezoso

Kwi pakati. Yangu mngcongo,

Yayintshuntshe nomkokonto,

Ez’hlahleni, kuse Bandla.

Bekujolwa ngama Gaxa,

Ama Ngqika ekohliswa

Elocala lako Yese

Lomzukulu wo Nojoli

Lalihlel’ elusizini.

Kwada kwati ngamhl’ utile

Ama Ngqika agqugula

Agqibana kwelitshoyo—

“ Maze lufe olufayo,

Sidiniwe kukwanyiswa

Sisenziwa abantwana

Simabandla ka Majola.

Eb’ u Ndlamb’ engumnt’ omnyama

Enge nkosi kwa Rarabe:

Kanti siti ababona

Bokujola beqanana,

Tina sedwa *Mngcangatelo*

Abanini beli Botwe.

Namhla siti abapandle,

Sel’ inkosi ingu Ndlambe,

Ku Mulau ngu mninawe

Kant’ u Mlau uf’ezele

Oyi nkosi kongu *Yese.*

Kuy’le mini sidiniwe

Seku’dala sesifile,

Mabavuke sesisosa,

Sesimis’ abokujola.”

Kwabanjwana kulo nkundla,

Yabinzana yacitana,

Yakisana amakenke.

Ndilapo nje ke lusapo,

Sendingene kula mavo ’

Zenixole nindileke

Noko ndenz’ amabal’ engwe

Ndibonisa amabanga

Emfanelo yamagwangqa

Ukuba angabulelwa.

Ngalomini kuliwanje

Ongu Ngqika beno Ndlambe